Malcolm Hulke

Malcolm Hulke (født 21. november 1924, død 6. juli 1979) var en britisk manusforfatter og forfatteren av boka Writing for Television in the 70's. Han er hovedsakelig husket for sine bidrag til science fiction-serien Doctor Who, selv om han også skrev for mange andre populære serier.

Hans første store verk for TV var science fiction-seriene Target Luna, Pathfinders in Space, Pathfinders to Mars og Pathfinders to Venus. De var for barn og han skrev de sammen med Eric Paice for britiske ABC. Produsenten av seriene var Sydney Newman som senere skapte Doctor Who hos BBC.

I tillegg til Pathfinders-seriene og Doctor Who skrev Hulke også manus for The Avengers, The Protectors, Danger Man, Crossroads, United! og Gideon's Way.

Hulkes manus for Doctor Who var kjent for å unngå svart-hvitt-karakteriseringer og enkle historier. Personer fra militæret blir ofte fremstilt på en ufordelaktig måte. Invasion of the Dinosaurs og The Ambassadors of Death har begge en general som skurk. Hans kanskje mest kjente historie for Doctor Who er Doctor Who and the Silurians, som handler om et møte mellom en gruppe mennesker og restene av en rase krypdyr som hersket over jorden i oldtiden. Historien unngår å fremstille noen av sidene som gode eller onde. Hulkes silurere var den første rasen i Doctor Who som bestod av enkeltindivider med forskjellige personligheter siden Hulkes The Faceless Ones fra over tre år tidligere. Hvis man ser bort fra Hulkes historier er de de første siden menoptraene i The Web Planet fra 1965.

Hulke skrev også for Target Books' serie med Doctor Who-bøker. Han skrev bøker basert på alle sine historier bortsett fra en før han døde, så vel som The Green Death fra 1973. Ulikt mange andre Doctor Who-bøker basert på historier fra serien, hadde Hulkes bøker mye mer bakgrunnsinformasjon og detaljer enn det som var serien.

Hulke var Terrance Dicks' venn og veileder og de skrev episoden The Mauritis Penny sammen for The Avengers, som var Dicks' første manus for TV. De skrev også The War Games, som var Dicks' første Doctor Who-manus, og boken The Making of Doctor Who.

Han var på et tidspunkt medlem av de britiske kommunistpartiet.

 Doctor Who-historier av Malcolm Hulke 
Med Patrick Troughton som Doktoren:

 The Faceless Ones (med David Ellis, 1967).
 The War Games (med Terrance Dicks, 1969).

Med Jon Pertwee som Doktoren:

 Doctor Who and the Silurians (1970).
 The Ambassadors of Death (med David Whitaker, Terrance Dicks og Trevor Ray, 1970).
 Colony in Space (1971).
 The Sea Devils (1972).
 Frontier in Space (1973).
 Invasion of the Dinosaurs (1974).

 Doctor Who-bøker av Malcom Hulke 

 Doctor Who and the Cave Monsters (1974) (basert på Doctor Who and the Silurians).
 Doctor Who and the Doomsday Weapon (1974) (basert på Colony In Space).
 Doctor Who and the Sea Devils (1974).
 Doctor Who and the Green Death (1975) (basert på The Green Death, som var skrevet av Robert Sloman).
 Doctor Who and the Dinosaur Invasion (1976).
 Doctor Who and the Space War (1976) (basert på Frontier in Space).
 Doctor Who and the War Games (1979).

 Referanser 

 Eksterne lenker 


Kategori:Britiske manusforfattere